ROMÂNIA

JUDEŢUL MUREŞ INITIATOR

MUNICIPIUL TG. MUREŞ PRIMAR,

DIRECŢIA ŞCOLI Dr. Dorin Florea COMPARTIMENTUL COORDONARE ADMINISTRATORI,UMĂRIRE,BUGETE,CHELTUIELI

Nr. 130 din 13.01.2011

EXPUNERE DE MOTIVE

## privind aprobarea Regulamentului de

## închiriere a spaţiilor proprietatea Municipiului Tîrgu-Mureş,

## aflate în administrarea unităţilor de învăţămînt

## Având în vedere faptul că, unităţiile de învăţământ se află în proprietatea Municipiului Tg. Mureş din anul 2002 conform Hotărârii Consiliului Local municipal nr.46, a fost necesară reglementarea pregătirii şi organizării licitaţiilor pentru inchirierea spatiilor , aflate în administrarea unităţilor de învăţămînt si proprietatea Municipiului Tîrgu-Mureş, tarifele de bază aferente spaţiilor închiriate unităţilor de învăţământ prin Hotărârea Consiliului Local municipal cu nr.404.

Ca urmare, supunem aprobării proiectul de hotărâre privind pregătirea şi organizarea licitaţiilor pentru inchirierea spatiilor aflate în administrarea unităţilor de învăţământ şi proprietatea Municipiului Tg. Mureş.

Aviz favorabil

Direcţiei Şcoli

Oşan Gabriela

În temeiul art. 51 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, buget-finanţe şi administrarea domeniului public şi privat al municipiului.

Preşedinte Secretar

dr. ing. Kolozsvári Zoltán Csaba prof. Matei Dumitru

2. Comisia de organizare şi dezvoltare urbanistică, realizarea lucrărilor publice, protecţia mediului înconjurător, conservarea monumentelor istorice şi de arhitectură.

Preşedinte Secretar

ing. Törzsök Sándor László ing. Maior Sergiu Claudiu

ing. Torzsok Sandor Laszlo ing. Moraru Octavian

3. Comisia pentru servicii publice şi comerţ.

Preşedinte Secretar

jrs. Vlas Florin psih. Roman Ioana Dana

4. Comisia pentru activităţi ştiinţifice, învăţământ, sănătate, cultură, sport, agrement şi integrare europeană.

Preşedinte Secretar

dr. Ioan Sita prof. Bálint Ştefan

5. Comisia pentru administraţie publică locală, protecţie socială, juridică, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

Preşedinte Secretar

jrs. Peti Andrei

ROMÂNIA

JUDEŢUL MUREŞ

MUNICIPIUL TG. MUREŞ

CONSlLIUL LOCAL MUNICIPAL TG. MUREŞ

HOTĂRÂREA nr.

din 2011

## privind aprobarea Regulamentului de

## închiriere a spaţiilor proprietatea Municipiului Tîrgu-Mureş,

## aflate în administrarea unităţilor de învăţămînt

## 

## Consiliul local municipal Tg. Mureş, întrunit în şedinţă ordinară de lucru,

## Văzând Expunerea de motive a Primarului municipiului Tîrgu Mureş

## nr. 130 din 13.01.2011 prin Direcţia Şcoli , Compartimentul Coordonare, Administratori,Urmărire,Bugete şi Cheltuieli ,privind aprobarea Regulamentului de închiriere a spaţiilor proprietatea Municipiului Tîrgu-Mureş, aflate în administrarea unităţilor de învăţămînt.

## În temeiul prevederilor art. 36 (1), (2) lit. „c",alin 5 lit.a, alin6 lit.a punct 1 şi 5 art. 45, alin 1 şi art. 115, lit. „b" din Legea nr. 215/2001 privind administraţia publică locală, republicată.

Hotărăşte:

Art.1. Se aprobă Regulamentul de închiriere a spaţiilor aflate în proprietatea Municipiului Tg. Mureş, şi în administrarea unităţilor de învăţământ, conform anexei care face parte din prezenta hotărâre.

proiect

Art. 2. Spaţiile aflate în administrarea unităţilor de învăţământ şi proprietatea Municipiului Tg. Mureş devenite disponibile, se pot închiria numai prin licitaţie publică, conform prevederilor legale.

Art. 3. Cu ducerea la îndeplinire a prevederilor prezentei hotărâri, se încredinţează Direcţia Şcoli.

Viza de legalitate

Secretarul Municipiului Tîrgu Mureş

Maria Cioban

**ROMÂNIA Anexa HCL nr. \_\_\_\_\_\_\_\_\_\_**

**JUDEŢUL MUREŞ**

**MUNICIPIUL TÎRGU MURES**

**CONSILIUL LOCAL MUNICIPAL TÎRGU-MUREŞ**

**REGULAMENT**

**privind închirierea spaţiilor, aflate în administrarea unităţilor de învăţămînt si proprietatea Municipiului Tîrgu Mureş,**

**1. OPERAŢIUNI PRELIMINARE**

* 1. **Dispoziţii generale**

1. Pregătirea licitaţiilor pentru închirierea unor spaţii din imobile aparţinând unităţilor de învăţămînt si proprietatea Municipiului Tîrgu-Mureş, necesită realizarea următoarelor operaţiuni preliminare:

Întocmirea unui plan de situaţie a planului cu determinarea locaţiei şi cuantumul acestuia

a) Stabilirea obiectivului închirierii prin descrierea spaţiului, a activităţilor care urmeaza a se desfăşura în spaţiul respectiv şi a termenului de închiriere.

b) Întocmirea Caietului de sarcini în concordanţă cu Caietul de Sarcini Cadru- anexat prezentului regulament si transmiterea lui spre avizare către Compartimentul specializat din cadrul Primariei Mun- Tg. Mures (Direcţia Şcoli).

c) Aprobarea în Consiliul de Administratie închirierea care nu poate fi mai mare de 5 ani.

Durata închirierii se va stabili în funcţie de activităţile care urmeaza a se autoriza pentru spaţiul respectiv.(activităţile de alimentaţie publică, comerciale, de producţie in cadrul unor ateliere mestesugăresti etc.)

d) Programarea licitaţiei de către unitatea de învăţămînt care deţin spaţiul disponibil pentru a contracta. Anunţul pentru organizarea licitaţiei va apărea în presa locală cu cel puţin 15 zile înainte de data ţinerii licitaţiei astfel:

d 1) În presa locală anunţul va apărea de două ori, la intervale de 7 zile, iar în presa naţională va apărea o singură dată;

d 2) Anunţul va cuprinde numele şi sediul organizatorului, informaţii despre spaţiul scos la licitaţie, preţul de pornire la licitaţie, data şi locul desfăşurării licitaţiei, contravaloarea caietului de sarcini şi nr. de telefon la care se pot obţine informaţii suplimentare;

e ) Termenul de depunere a documentelor de participare va fi fixat înainte cu o zi de data licitaţiei;

f ) Cu cel puţin o zi înainte de data licitaţiei se vor convoca telefonic membrii comisiei de licitaţie.

**1.2 Comisia de licitaţie şi comisia de soluţionare a contestaţiilor**

**(1)** Comisia de licitaţie este formată din 5 (cinci) membri şi anume: Directorul Unitătii de Învăţămînt, Contabilul Unităţii de Invăţămînt, reprezentantul Primariei Tg. Mures din cadrul Compartimentului Intern de Specialitate ( Direcţia Şcoli) reprezentantul Consiliului Local,reprezentantul Primarului care face parte din Consiliul de Administrare al Unitatii de Invatamânt.

**(2)** Deciziile comisiei se iau cu votul a 2/3 din numărul membrilor în funcţie.

**(3)** Comisia de licitaţie răspunde de organizarea şi desfăşurarea licitaţiei publice în conformitate cu prevederile legale şi ale prezentei metodologii, având următoarele atribuţii:

a) examinează documentele depuse de către ofertanţi în vederea participării la licitaţie.

b) întocmeşte lista participanţilor în baza documentelor depuse de către ofertanţi.

c) întocmeşte procesul verbal de adjudecare;

**(4)** În cazul în care cu ocazia desfăşurării licitaţiei comisia sesizează nereguli în desfăşurarea procedurilor de licitaţie, aceasta va dispune luarea măsurilor pentru remedierea acestora.

**(5)** Contestaţiile se depun potrivit legii, în termen de 5 zile de la data ţinerii licitaţiei,la sediul instutuţiei de învăţămînt.

Contestaţiile vor fi soluţionate în termen de 5 zile de o comisie special formată din :

1) doi reprezentanţi al Compartimentului de Specialitate Direcţia Şcoli ( alţii decît cei care au participat la licitaţie).

2) din partea şcoli: Directorul Unitătii de Învăţămînt, Contabilul Unităţii de Invăţămînt, Administratorul Unităţii de Invăţămînt.

**2. INSTRUCŢIUNI PENTRU PARTICIPANŢI**

**(1)** Persoanele interesate să participe la licitaţie vor achiziţiona contra cost caietul de sarcini care va cuprinde instrucţiuni pentru participanţi.

**(2)** Termenul limită de acces la caietul de sarcini este înainte cu 2 zile de data ţinerii licitaţiei.

**(3)** Licitaţia se va desfăşura în ziua şi la ora precizată în anunţul publicat în presă.

**(4)** Data şi ora limită de depunere a documentelor de participare însoţite de cererea de participare la licitaţie va fi stabilită înainte cu o zi de data licitaţiei, aşa cum a fost precizat în anunţul publicat în presă.

**(5)** Documentaţia de participare cuprinde elementele evidenţiate prin următoarele documente:

* **Pentru persoanele juridice şi intreprinderi familiale:**
  + Copie de pe chitanţa reprezentând plata contravalorii caietului de sarcini;
  + Copie de pe chitanţa, ordinul de plată, ori scrisoarea de garanţie bancară, reprezentând achitarea garanţiei de participare;
  + Certificatul de înmatriculare a ofertantului la Oficiul Registrului Comerţului;
  + Certificat de atestare fiscală valabil la data licitaţiei, emis de către Direcţia Generală a Finanţelor Publice Mures care să ateste faptul că ofertantul nu are debite restante către bugetul consolidat al statului;
  + Certificat de atestare fiscală valabil la data licitaţiei, emis de către Direcţia economică din cadrul Primăriei municipiului Tîrgu-Mureş, care să ateste faptul că ofertantul nu are debite restante către bugetul local al Municipiului Tîrgu- Mureş;
  + Declaraţie pe propria răspundere a reprezentantului legal al societăţii comerciale sau al organizaţiei cooperatiste ori de credit, ori alte unităţi sau instituţii, din care să rezulte că aceasta nu se află în reorganizare judiciară sau faliment;
  + Împuternicire pentru participare la licitaţie – dacă este cazul;
  + Indicarea unui cont bancar în care se va restitui garanţia de participare la licitaţie către ofertantul necâştigător, în termen de 5 zile de la semnarea contractului de închiriere de către ofertantul câştigător.
* **Pentru persoanele fizice:**
  + Copie de pe chitanţa reprezentând plata contravalorii caietului de sarcini;
  + Copie de pe chitanţa, ordinul de plată ori scrisoarea de garanţie bancară reprezentând achitarea garanţiei de participare;
  + Copie de pe actul de identitate
  + Certificat de atestare fiscală valabil la data licitaţiei, emis de către Direcţia Generală a Finanţelor Publice Mures care să ateste faptul că ofertantul nu are debite restante către bugetul consolidat al statului;
  + Certificat de atestare fiscală valabil la data licitaţiei, emis de către Direcţia economică din cadrul Primăriei municipiului Tîrgu-Mureş, care să ateste faptul că ofertantul nu are debite restante către bugetul local al Municipiului Tîrgu- Mureş;
  + Împuternicire notarială pentru participare la licitaţie – dacă este cazul şi copia actului de identitate al ofertantului;
  + Indicarea unui cont bancar în care se va restitui garanţia de participare la licitaţie către ofertantul necâştigător, în termen de 5 zile de la semnarea precontractului de închiriere de către ofertantul câştigător.

**3. CUANTUMUL ŞI NATURA GARANŢIILOR**

Participanţii la licitaţie vor depune garanţia de participare în sumă de **500 Lei prin Ordin de plată** în contul Unităţi de Învăţămînt cu specificaţia la obiectul plăţii - garanţie de participare la licitaţia pentru închirierea spaţiului “ , sau direct la caseria Unităţi de Învăţămînt

Participanţilor necâştigatori li se va restitui garanţia de participare .

Garanţia se restituie la 10 zile de la semnarea contractului cu ofertantul declarat cîştigător.

**4. MODUL DE STABILIRE A PREŢULUI DE PORNIRE LA LICITAŢIE**

**Preţul de pornire la licitaţie se va stabili conform HCL 404 / 29.10.2009 astfel:**

LEI/mp

|  |  |  |  |  |  |
| --- | --- | --- | --- | --- | --- |
| Nr. crt. | Tipuri de spaţii şi activitatea desfăşurată | ZONA DE AMPLASARE | | | |
| Ultracentrală | I | II | III |
| 0 | 1 | 2 | 3 | 4 | 5 |
| 1. | Spaţii pentru producţie | 14,65 | 7,78 | 4,62 | 3,03 |
| 2. | Depozite de mărfuri | 17,03 | 9,24 | 4,62 | 3,03 |
| 3. | Spaţii pentru prestări servicii industriale | 13,86 | 10,03 | 6,86 | 4,62 |
| 4. | Spaţii pentru prestări servicii personale | 10,03 | 7,78 | 6,20 | 4,62 |
| 5. | Spaţii pentru birouri consulting | 64,55 | 43,82 | 31,55 | 25,48 |
| 6. | Spaţii pentru birouri administrative ale agenţilor economici | 14,65 | 12,41 | 8,44 | 6,20 |
| 7. | Spaţii pentru alimentaţie publică fără băuturi alcoolice, produse nealimentare şi mixte  prin cumul a celor 2 activităţi | 20,72 | 19,27 | 14,65 | 11,48 |
| 8. | Spaţii pentru librării- anticariat | 2,24 | 1,58 | 1,58 | 0,66 |
| 9. | Spaţii pentru galerii de artă şi ateliere utilizate de artiştii plastici profesionişti şi amatori | 0,66 | 0,66 | 0,66 | 0,66 |
| 10. | Spaţii pentru asistenţă medicală cu plată: a)Cabinete de medicină umană | 2,24 | 1,98 | 1,58 | 1,45 |
|  | b) cabinete de stomatologie | 2,24 | 1,98 | 1,58 | 1,45 |
| 11. | Spaţii social-culturale finanţate din bugetul de stat sau local(învăţământul de | 0,66 | 0,66 | 0,40 | 0,40 |

|  |  |  |  |  |  |
| --- | --- | --- | --- | --- | --- |
|  | toate gradele, ocrotirea sănătăţii,educaţie fizică şi sport, unităţi de cultură şi artă, asistenţă socială, etc.) |  |  |  |  |
| 12. | Garaje | 1,58 | 1,58 | 1,58 | 1,58 |
| 13. | Magazii, subsoluri şi pivniţe neamenajate special pentru depozite | 0,66 | 0,66 | 0,40 | 0,40 |
| 14. | Curţi şi grădini | 0,13 | 0,13 | 0,13 | 0,13 |
| 15. | Sali de sport (tarif/oră)   1. Mici 2. mari | 22,00 44,00 | 22,00 44,00 | 22,00 44,00 | 22,00 44,00 |
| 16. | Săli de clasă | 12,10 | 11,00 | 9,90 | 8,80 |

**5. Condiţii în urma licitaţiei**

În urma licitaţiei la preţul stabilit pentru chiria spaţiului se adaugă şi contravaloarea cheltuielilor cu utilităţile**,** calculateîn funcţie de de condiţiile specifice ( mod de încălzire , dimemsiuni, dotări , contorizare utilităţi, etc).

În urma licitaţiei conducătorul unităţii de învăţământ va încheia contracte de închiriere vizate în prealabil de Compartimentul de specialitate din cadrul Primăriei .